GULF บวกยาว 4 วันเดินหน้าทำ “ออลไทม์ไฮ” ต่อเนื่อง โบรกฯชูท็อปพีคหุ้นโรงไฟฟ้ารายได้มั่นคง
GULF บวกยาว 4 วันเดินหน้าทำ "ออลไทม์ไฮ" ต่อเนื่อง โบรกฯชูท็อปพีคหุ้นโรงไฟฟ้ารายได้มั่นคง โดย ณ เวลา 10.54 น. อยู่ที่ระดับ 115 บาท บวก 1.50 บาท หรือ 1.32% สูงสุดที่ระดับ 116 บาท ต่ำสุดที่ระดับ 114 บาท ด้วยมูลค่าการซื้อขาย 519.61 ล้านบาท
GULF บวกยาว 4 วันเดินหน้าทำ "ออลไทม์ไฮ" ต่อเนื่อง โบรกฯชูท็อปพีคหุ้นโรงไฟฟ้ารายได้มั่นคง
19 มิ.ย. 2562

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 10.54 น. อยู่ที่ระดับ 115 บาท บวก 1.50 บาท หรือ 1.32% สูงสุดที่ระดับ 116 บาท ต่ำสุดที่ระดับ 114 บาท ด้วยมูลค่าการซื้อขาย 519.61 ล้านบาท โดยราคาหุ้น GULF ยังคงปรับตัวเพิ่มขึ้นอย่างต่อเนื่องจนทำจุดสูงสุดตั้งแต่เข้าตลาดฯ

ด้านนักวิเคราะห์ บล.ไอร่า ระบุในบทวิเคราะห์ โดยให้แนะจับตาหุ้น 5 กลุ่ม ประกอบด้วย
1) กลุ่มโรงไฟฟ้า ซึ่งเป็นกลุ่มที่รายได้มีความมั่นคง เช่น BGRIM, GULF และ CKP เป็นต้น
2) กลุ่มการเงิน คาดผลการดำเนินงานเติบโตต่อเนื่อง เช่น MTC และ SAWAD เป็นต้น
3) กลุ่มนิคมอุตสาหกรรม จากโครงการ EEC เช่น AMATA และ WHA เป็นต้น
4) กลุ่มรับเหมาก่อสร้าง จากแผนการลงทุนโครงการภาครัฐต่อเนื่อง จากรัฐบาลใหม่ เช่น STEC และ CK เป็นต้น
5) กลุ่มที่ได้รับประโยชน์จากมาตรการกระตุ้นเศรษฐกิจช่วงไตรมาส 2/62 เช่น กลุ่มท่องเที่ยว กลุ่มค้าปลีก และกลุ่มอสังหาริมทรัพย์ เป็นต้น